NORMATIVA DA MODIFICACIÓN PUNTUAL Nº 6 DO PXOM DE SANXENXO
ADMINISTRACIÓN LOCAL — Municipal — Sanxenxo (Urbanismo e Patrimonio, 29/04/2021)

Mediante Orde da Consellería de Medio Ambiente, Territorio e Vivenda de data 13 de novembro de 2020 prestouse aprobación definitiva á modificación puntual nº 6 do Plan xeral de ordenación municipal de Sanxenxo (Pontevedra), publicada no Diario Oficial de Galicia nº 250, do 14 de decembro de 2020. O 19 de abril de 2021 procedeuse á inscrición da modificación puntual no Rexistro de Planeamento Urbanístico de Galicia, co número de rexistro RPG/00025/2021. De conformidade co disposto no artigo 82.3 da Lei 2/2016, do 10 de febreiro, do Solo de Galicia, procédese á publicación do documento que contén a normativa e as ordenanzas do expediente aprobado: 1. Cando nun terreo ou edificación coincidan varios dos usos que se sinalan na clasificación dos mesmos, por ser compatibles entre si, cada un deles deberá cumpri-las condicións que lle correspondesen por aplicación destas normas. Cando nunha ordenanza se determinen usos compatibles, estes poderán realizarse na mesma edificación ou en edificacións ou volumes independentes dentro da mesma parcela, garantíndose o cumprimento da normativa sectorial que regule os usos, condicións de ordenación e volume establecidos pola ordenanza.2. Condicións dos locais. Tódolos locais de uso comercial deberán observa-las seguintes condicións: 1. Non poderán servir de paso nin ter comunicación directa con ningunha vivenda.2. No caso de que no edificio exista uso de vivendas, estas deberán dispoñer de accesos, escaleiras e ascensores independentes.3. Os locais comerciais e os seus almacéns non poderán comunicarse coas vivendas, caixa de escaleira nin portal senón a través dunha habitación ou paso intermedio, con porta de saída inalterable ao lume.4. A altura libre mínima entre pavimente e teito acabado dos locais comerciais será de 2,50 m. Nos vestíbulos de acceso, aseos, locais de instalación, almacéns, cociñas e zonas de barra de bares, cafeterías e restaurantes e pasillos de acceso a estas estancias de servizo, dada as necesidades das instalacións e illamento das mesmas, a altura mínima entre o pavimento e teito rematado poderá diminuírse ata 2,20 m.5. As escaleiras de servizo ao público nos locais comerciais, terán un ancho mínimo dun (1) metro, debendo respectar en todo caso o disposto ao respecto na normativa sectorial.6. Os locais comerciais disporán dos seguintes servizos sanitarios: ata 100 metros cadrados, un retrete e un lavabo; por cada 200 metros cadrados máis ou fracción, aumentarase un retrete e un lavabo. A partir dos 100 metros cadrados instalaranse con absoluta independencia para cada sexo. En calquera caso estes servizos non poderán comunicar directamente co resto dos locais e, por conseguinte, deberán instalarse cun vestíbulo ou zona de illamento. Asemade os locais comerciais, de ata de 20 m2, non será obrigatorio dotalo de aseo; é no caso de que realicen unha venta directa ao público, sen que este precise entrar no local (Locais de ata 20 m2); estes locais deben recuar como mínimo 80 cm a zona de venta da liña de fachada, de modo que permita a venta sen molestar os peóns que circulen pola beirarrúa. A efectos do cómputo dos metros cadrados do local para o cálculo dos servizos sanitarios mínimos, terase en conta a superficie útil do local, descontando as superficies das zonas de servizo do establecemento (almacéns, aseos, locais de instalacións, cociñas, arquivos, etc.), así como a zona de exposición dos produtos naqueles establecementos nos que esta ocupa áreas importantes dos mesmos (supermercados, moblerías, exposición de coches, etc.). 7. Nos locais comerciais que forman un conxunto, como ocorre nos Mercados de Abastos, Galerías de Alimentación e Pasaxes Comerciais, poderán agruparse os servizos sanitarios correspondentes a cada local. O número de servizos virá determinado pola aplicación da condición anterior sobre a suma da superficie de locais incluíndo os espazos comúns de uso público.8. A luz e ventilación dos locais comerciais poderá ser natural ou artificial estándose ó disposto na regulamentación sobre Seguridade e Hixiene no Traballo. Se soamente ten luz e ventilación natural, os ocos de luz e ventilación deberán ter unha superficie total non inferior a un octavo da que teña a planta do local. Exceptúanse os locais exclusivamente destinados a almacéns, trasteiros e corredores. Esixirase a presentación dos proxectos detallados das instalacións de iluminación e acondicionamento de aire, que deberán ser aprobados polo Concello, quedando estas instalacións sometidas a revisión antes da apertura do local e en calquera momento. No suposto que non fosen satisfactorias ou non funcionaran correctamente, en tanto non se adopten as medidas correctoras oportunas, o Concello poderá cerrar total ou parcialmente o local.9. Disporán das saídas de emerxencia, accesos especiais para extinción, aparatos, instalacións e útiles que, en cada caso e de acordo coa natureza e características da actividade, estime necesario o Concello.10. As estruturas da edificación serán resistentes ó lume e os materiais deberán ser incombustibles e de características tales que non permitan chegar ó exterior ruídos ou vibracións dos cales os niveis determínanse polo Concello.11. Esixiranse as instalacións necesarias para garantir, á veciñanza e viandantes, a supresión de molestias, olores, fumes, vibracións, etc.12. Dada a súa peculiar natureza os locais comerciais do ramo da alimentación poderán ser obxecto dunha regulamentación municipal específica.3. Aparcamentos. En categoría 1ª: A partir dos 500 m² construídos dedicados a esta actividade disporase dunha praza de aparcamento cada 50 m². Nos cambios de uso ou actividade así como nos acondicionamentos de locais en edificios existentes, non se esixirán prazas de aparcadoiro.3. Dimensións e condicións dos locais: A) Anulado B) A altura libre mínima entre pavimente e teito acabado das oficinas será de 2,50 m. Nos vestíbulos de acceso, aseos, locais de instalación, almacéns, arquivos e pasillos de acceso as estancias, dada as necesidades de instalacións e illamento das mesmas, a altura mínima entre o pavimento e teito rematado poderá diminuírse ata 2,20 m. C) Anulado. D) Os locais de oficinas terán os seguintes servizos: a. Ata 100 m² un retrete e un lavabo. Por cada 200 m² máis ou fracción, aumentarase un retrete e un lavabo. b. A partir dos 100 m² instalaranse con enteira independencia para señoras e cabaleiros. Estes servizos non poderán comunicarse directamente co resto dos locais, dispoñéndose cun vestíbulo de illamento. A efectos do cómputo dos metros cadrados do local para o cálculo dos servizos sanitarios mínimos, terase en conta a superficie útil do local, descontando as superficies das zonas de servizo do establecemento (almacéns, aseos, locais de instalacións, cociñas, arquivos, etc.). E) A luz e ventilación dos locais e oficinas poderá ser natural ou artificial. No primeiro caso, os ocos de luz e ventilación deberán ter unha superficie total non inferior a un octavo da que teña a planta do local. No segundo caso, esixirase a presentación dos proxectos detallados das instalacións e iluminación e acondicionamento de aire, que deberán ser aprobados polo Concello, quedando estas instalacións sometidas a revisión antes da apertura do local e en calquera momento. No suposto de que non fosen satisfactorias ou non funcionaran correctamente, en tanto non se adopten as medidas correctoras oportunas, o Concello poderá cerrar total ou parcialmente o local. F) Disporán dos accesos, aparatos, instalacións e útiles que, en cada caso, e de acordo coa natureza e características tales que non permitan chegar ó exterior ruídos, nin vibracións, dos cales os niveis determinaranse nas Ordenanzas Municipais sobre a materia. H) Esixiranse as instalacións necesarias para garantir á veciñanza e viandantes a supresión de molestias, olores, fumes, ruídos, vibracións, etc. I) En edificios de oficinas de categoría 1, cando as escaleiras teñan que ser utilizadas polo público, terán un ancho mínimo de 1,00 metros. J) Nas oficinas profesionais de categoría 3, a altura mínima establécese en 2,50 m, coas condición sinaladas anteriormente para os locais de servizo vinculados.4. Aparcamentos. Por cada 100 m² dedicados a este uso en edificio non exclusivo, unha praza de aparcamento. En edificio exclusivo, unha praza cada 50 m² construídos. Nos cambios de uso ou actividade así como nos acondicionamentos de locais en edificios existentes, non se esixirán prazas de aparcadoiro.4. Localización das actividades. As diferentes categorías e grupos de establecementos industriais localizaranse baixo as seguintes condicións: 1.- Categoría 1ª: Poderán situarse de forma independente ou en edificacións exclusivas, de conformidade cos usos permitidos polas diferentes ordenanzas; en planta baixa e planta primeira de edificios residenciais; e en patios de bloque con tolerancia para edificación nunha planta. Poden pertencer a esta categoría os seguintes grupos e nas condicións que se sinalan: (…) Corresponde ás explotacións agrarias, gandeiras e forestais en espazos ou locais destinados a eses fins. Categorías: Establécense dúas categorías: Categoría 1. Espazos ou construcións pequenas vinculadas á vivenda como hortas, bodegas, alpendres, caseríos, hórreos, alboios, etc. O total da superficie de tódalas edificacións dedicadas a estes usos non poderá exceder de 250 m². O aproveitamento baixo cuberta permítese en tódalas edificacións emprazadas no termo municipal, coas determinacións establecidas nas diferentes ordenanzas e usos segundo a respectiva ordenanza reguladora. A altura mínima entre o solo e a cuberta da zona utilizada será de 1.70 m. A superficie habitable será computable con respecto ó índice de edificabilidade a menos que a ordenanza correspondente o regule expresamente en outro sentido. Nas ordenanzas de solo urbano consolidado, urbano non consolidado e urbanizable que así o recollan, estes aproveitamentos poderán realizarse conforme as seguintes condicións: Nos espazos baixo cuberta poderanse habilitar ventás que sobresaian sobre esta, cumprindo a condición de que a súa altura non superará os dous metros e medio sobre o último forxado e deberán estar recuadas sobre a liña de fachada un mínimo de 1,20 metros. A lonxitude máxima dos casetóns será de 3,00 metros, debendo estar separados entre si alomenos 2,0 metros. En total non poderán ocupar máis dun 50% do fronte da fachada. A cumbrera dos casetóns será preferentemente horizontal aínda que se admiten inclinacións da mesma xustificando o seu resultado estético. No caso de que existan terrazas abertas, permítese nelas unha varanda na liña de fachada. * Asistencial Nas Ordenanzas nº 5, 8 e 12, dado que son cualificacións de baixa edificabilidade e o seu uso característico é o de vivenda unifamiliar, engádense as seguintes especificacións para o uso asistencial: As edificacións correspondentes a este uso fragmentarán o seu volume para garantir a integración na paisaxe e a mínima alteración do relevo natural dos terreos. Cando o volume sobre rasante exceda dos 800 m2, deberá dividirse en volumes independentes, podendo conectarse ou unirse por medio de pasaxes ou galerías, tanto en planta baixa como en planta alta, con predominio do acristalamento; salvo solución acorde coa intervención, que poderá validarse. DENOMINACIÓN: Edificación unifamiliar extensiva (…) As edificacións auxiliares, tales como hórreos, bodegas, alpendres e alboios non se computarán dentro dos parámetros xerais fixados. Terán unha superficie máxima (suma de todas) de 30 metros cadrados e unha altura máxima de 3 metros. Respectarán as mesmas regras de recuamentos que para a edificación principal. Se as edificacións ou a suma delas exceden de 30 m² computarán edificabilidade. Nestes casos estarase ao establecido para o uso agropecuario e as condicións xerais de volume establecidos pola ordenanza reguladora do mesmo. (Engádese aos usos tolerados pola ordenanza) Categoría 1ª. Neste caso, sendo solo urbano, non se permitirán cuadras ou cortes para animais, por estar expresamente prohibida a cría de animais nesta clasificación do solo. DENOMINACIÓN: Solo de Núcleo Rural (…) As edificacións auxiliares, tales como hórreos, bodegas, alpendres e alboios non se computarán dentro dos parámetros xerais fixados. Terán unha superficie máxima (suma de todas) de 30 metros cadrados e unha altura máxima de 3 metros. Respectarán as mesmas regras de recuamentos que para a edificación principal. Se as edificacións ou a suma delas exceden de 30 m² computarán edificabilidade. Nestes casos estarase ao establecido para o uso agropecuario e as condicións xerais de volume establecidos pola ordenanza reguladora do mesmo. Categoría 1ª “Aos solos incluídos na delimitación da Rede Natura 2000, calquera que sexa a súa clasificación e cualificación urbanística, ademais da normativa urbanística e de ordenación do territorio no seu caso aplicables, será de aplicación o establecido na normativa de protección da Rede Natura de Galicia en cada momento vixente. Con carácter específico, coa finalidade de asegurar a protección e conservación da paisaxe e dos compoñentes clave do espazo natural, no solo clasificado como urbano ou de núcleo rural incluído no ámbito da Rede Natura 2000, os usos e actividades se axustarán ao disposto na normativa estatal e autonómica reguladora destes espazos protexidos, respectando os obxectivos e as directrices nela establecidos en materia de urbanismo e ordenación territorial así como os aplicables á categoría de zonificación en cada caso correspondente. O órgano administrativo competente en materia de conservación da natureza deberá informar e, de ser o caso autorizar, todas aquelas actuacións que se desenrolen no ámbito delimitado como Rede Natura 2000, segundo o establecido na súa normativa reguladora”. En Sanxenxo, á data da sinatura dixital. O Alcalde-Presidente, Telmo Martín González